**«Καταγραφή διαλόγων και τοποθέτηση τίτλου σε εικονογραφημένες ιστορίες»**

|  |  |  |  |  |  |  |
| --- | --- | --- | --- | --- | --- | --- |
|  | **Φάση 1** | **Φάση 2** | **Φάση 3** | **Φάση 4** | **Φάση 5** | **Φάση 6** |
| **Task** | Το σύστημα παρέχει εικονογραφημένες ιστορίες (12-15 καρέ) διαφορετικών εκδοχών του ίδιου γνωστικού αντικειμένου (πχ. διαφορετικές χρονικές περιόδους της ιστορίας μιας χώρας ή διαφορετικά καλλιτεχνικά ρεύματα της ζωγραφικής) | Το σύστημα αφήνει χρόνο στον κάθε μαθητή να πλοηγηθεί στην ιστορία που διάλεξε | Το σύστημα δίνει κοινό χώρο σημείωσης λέξεων-κλειδιών και προσθήκης σχολίων στις ομάδες, με ταυτόχρονη δυνατότητα πλοήγησης στα καρέ της ιστορίας τους | Το σύστημα παρέχει εργαλεία συνεργατικής συγγραφής και επεξεργασίας κειμένου και λεζάντων για κάθε καρέ της ιστορίας | Όλα τα καρέ της ιστορίας εμφανίζονται στην οθόνη, καθώς και μια φόρμα συμπλήρωσης τίτλου | Το σύστημα δίνει τη δυνατότητα στην κάθε ομάδα να παρουσιάσει το σενάριό της |
| **Group formation** | Ομάδες των δύο ατόμων (κατά προτίμηση αγόρι-κορίτσι) | Ατομική διαδικασία | Ομάδες των 2 ατόμων | Ομάδες των 2 ατόμων | Ομάδες 2 ατόμων  *(****\*\*\**** *ή όλη η τάξη μαζί)* | Ομάδες 2 ατόμων |
| **Task distribution** | Κάθε ομάδα επιλέγει την ιστορία που νομίζει ότι της ταιριάζει καλύτερα. ή  Ο καθηγητής αναθέτει σε κάθε ομάδα μια ιστορία. | Οι μαθητές πλοηγούνται σιωπηρά στα καρέ της ιστορίας τους, με σκοπό να αποκτήσουν μια γενική εικόνα. Ο καθένας σημειώνει τις λέξεις-κλειδιά που νομίζει ότι ανταποκρίνονται στις εικόνες. Ταυτόχρονα, μπορεί να διατυπώσει απορίες στον καθηγητή και να πάρει την κατάλληλα ανατροφοδότηση για να συνεχίσει την ανάγνωσή του. | Οι μαθητές, από κοινού, επιλέγουν τις λέξεις-κλειδιά (από αυτές που σημείωσε ο καθένας στην προηγούμενη φάση) που πιστεύουν ότι ταιριάζουν καλύτερα στις εικόνες και στους χαρακτήρες, συζητούν, επιλύουν απορίες ο ένας στον άλλον και πιθανόν να προσπαθήσουν να πείσουν το συνεργάτη τους για μια λέξη-κλειδί που πιστεύουν ότι είναι σωστή ή λάθος. Στη συνέχεια, διατυπώνουν τις κοινές απορίες τους στον καθηγητή, ο οποίος παρακολουθεί και παρέχει υποστήριξη. | Οι μαθητές λένε ο ένας στον άλλον τις ιδέες τους και συγγράφουν τους διαλόγους στις εικόνες  ή  επιλέγουν από τους διαφορετικούς χαρακτήρες της ιστορίας και ο καθένας προσπαθεί να «υποδυθεί» το ρόλο που του αντιστοιχεί. Έτσι, συζητούν και πιθανώς να αντιπαραθέτουν απόψεις που εκφράζουν οι χαρακτήρες της ιστορίας. | Οι μαθητές συναποφασίζουν για έναν σύντομο, περιληπτικό τίτλο και τον καταγράφουν στην αντίστοιχη φόρμα.  *(\*\*\*****Σημ:***  ***Μια παραλλαγή θα μπορούσε να είναι η εξής:***  *Αντί για ομάδες 2 ατόμων, να δίνεται χρόνος σε όλη την τάξη να συζητά και να προτείνει έναν τίτλο, σύμφωνα με το σενάριο που έγραψε η ομάδα)* | Οι μαθητές παρουσιάζουν την ιστορία τους καρε-καρέ στον καθηγητή και τις άλλες ομάδες (μπορεί ο καθένας να υποδυθεί ένα διαφορετικό χαρακτήρα ώστε να φανεί περισσότερο ο διάλογος). Ταυτόχρονα δίνουν εξηγήσεις, απαντούν σε ερωτήματα/απορίες του καθηγητή ή των συμμαθητών τους για τις επιλογές τους και δέχονται τα σχόλιά τους ή τις διορθώσεις τους. |
| **Mode** | * Σύγχρονη * Πρόσωπο-με-πρόσωπο * Βασισμένη σε προφορικό λόγο | * Ασύγχρονη * Βασισμένη σε εικόνες & κείμενο | * Σύγχρονη * Βασισμένη σε ήχο (διαπραγμάτευση λέξεων-κλειδιών) | * Σύγχρονη * Βασισμένη σε εικόνες & κείμενο | * Σύγχρονη * Βασισμένη σε κείμενο | * Σύγχρονη * Τηλε-διάσκεψη * Βασισμένη σε ήχο και εικόνες |
| **Timing** | 5 λεπτά | 5 λεπτά | 20 λεπτά | 30 λεπτά | 5 λεπτά | 15-20 λεπτά |

# Γενικά στοιχεία για το σενάριο

Στο παραπάνω σενάριο χρησιμοποιήθηκε το **Reciprocal Schema**, αλλά και στοιχεία του **Conflict Schema**.

Οι μαθητές, σε ομάδες 2 ατόμων, αναλαμβάνουν να συζητήσουν, να εξηγήσουν ο ένας στον άλλον, να πείσουν το συνεργάτη τους, να διαφωνήσουν και πιθανά να αντιπαραθέσουν τις απόψεις τους. Αν η ιστορία που δίνεται εμπεριέχει αντιφατικούς ή αντικρουόμενους ρόλους, τότε οι μαθητές «υποχρεώνονται» να αντιπαραθέσουν απόψεις από την οπτική γωνία του ρόλου που αναλαμβάνουν να «υποδυθούν». Επίσης, οι μαθητές μπορούν να ανταλλάξουν ρόλους (μετά από υπόδειξη του καθηγητή) και να εκφραστούν για το ρόλο που προηγουμένως διατύπωσε ο συνεργάτης τους. Σε όλη τη διαδικασία ο καθηγητής παίζει υποστηρικτικό, καθοδηγητικό και ρυθμιστικό ρόλο.

Με το σενάριο αυτό, αναπτύσσουν δεξιότητες της **αφήγηματικής τεχνικής**, καθώς δεν περιγράφουν απλώς αυτό που βλέπουν αλλά μπαίνουν στη διαδικασία να το «εξιστορήσουν» μέσα από την οπτική γωνία των χαρακτήρων της ιστορίας. Πολύ σημαντική, επίσης, είναι η ανάπτυξη της αφαιρετικής ικανότητας της **περίληψης** μιας ιστορίας, μέσα στις λίγες λέξεις του τίτλου. Επιπλέον, οι μαθητές **ανακαλούν** από τη μνήμη τους προϋπάρχουσες γνώσεις σχετικές με τις εικόνες που βλέπουν, και προσπαθούν να **προβλέψουν** τις παρακάτω γνώσεις που μπορεί να προκύψουν, με έναν ευχάριστο τρόπο που εμπεριέχουν οι εικονογραφημένες ιστορίες. Ο καθηγητής στο τέλος μπορεί να συλλέξει και να βαθμολογήσει τα σενάρια και τους τίτλους της κάθε ομάδας, ή ακόμα να αναθέτει εκ περιτροπής της κάθε ιστορία σε διαφορετικές ομάδες, και στο τέλος να συναποφασίσουν στην τάξη για το καλύτερο σενάριο/τίτλο της κάθε ιστορίας.